# விக்கிப்பீடியா:ஆலமரத்தடி/தொகுப்பு09

## த.வி.யின் கட்டுரைகள்

இப்பொழுது நாம் 12,000 கட்டுரைகளை நெருங்கிவிட்டோம் என்று தோன்றினாலும், நம் முயற்சி பிற இந்திய துணைக்கண்ட மொழிகளை ஒப்பிடும்பொழுது வேண்டுமானால் சிறிதளவு முன்னணியில் இருப்பது போல் தோன்றுகின்றது. ஆனால் உண்மையில் தமிழ் விக்கியின் நிலைமை அப்படி உயர்வாக இல்லை. ஆகஸ்ட்டு 2007ன் புள்ளிக்குறிப்புகளின்படி, தமிழில் வெறும் 46 கட்டுரைகளே 16 கிலோ பைட்டைத் தாண்டி இருப்பதுபோல் தெரிகின்றது. கனடா, தமிழ் போன்ற மிகமிகச்சில கட்டுரைகளைத்தவிர மிகப்பெரும்பாலான கட்டுரைகள் (95.8%) 4 கிலோ 'பைட்டுக்கும் குறைவாக உள்ளன! அதாவது 487 கட்டுரைகள்தாம் 4 கிலோ 'பைட்டைத் தாண்டியுள்ளன!! 162 கட்டுரைகளே 8 கிலோ 'பைட்டைத் தாண்டியுள்ளன. கருத்துச் செறிவைப் பார்த்தால் இன்னும் குறைவான மதிப்பே தர இயலும். 25.2% கட்டுரைகள் 512 'பைட்டுக்கும் குறைவாக உள்ளன. எனவே, பைட் அளவைத்தாண்டி, நாம் கருத்துச் செறிவு உள்ளவற்றை ஆக்கவேண்டும் என்னும் என் நினைப்பைப் பகிர்ந்துகொள்ளுகிறேன். தவறாக நினைக்காதீர்கள். பங்களிப்பவர்கள் தொகை மிகவும் குறைவாகவே உள்ளது என்பதை நான் நன்கு அறிவேன்.--செல்வா 03:30, 11 அக்டோபர் 2007 (UTC) --செல்வா 03:39, 11 அக்டோபர் 2007 (UTC)  
: செல்வாவின் கருத்துக்கள் மிக மிகச் சரியானவை. கட்டுரைகளின் எண்ணிக்கையை அதிகரிப்பதில் மட்டும் முனைப்புக் காட்டுவது பற்றிய எனது கருத்துக்களை நான் ஏற்கெனவே ஓரிரு முறைகளில் வெளிப்படுத்தியுள்ளேன். ஆனாலும், ஓன்றுமே எழுதமுடியாது என்பதிலும், 2 - 4 கிபை அளவு கொண்ட கட்டுரைகளாவது எழுதுவது வரவேற்கத் தக்கது தான். ஆனாலும் செல்வா சொன்னது போல் இத்துடன் நாங்கள் திருப்தி அடைய முடியாது. கருத்துச் செறிவுள்ள நிறைந்த தகவல்களைக் கொடுக்கக்கூடிய கட்டுரைகள் தமிழ் விக்கிபீடியாவுக்கு அவசியம். கூடிய எண்ணிக்கையில் கட்டுரைகள் இருப்பது, தேடு பொறிகளில் தமிழ் விக்கிபீடியா அகப்படுவதற்கான வாய்ப்புக்களைக் கூட்டியுள்ளது. இதனால், கோட்பாட்டளவில் பலர் தமிழ் விக்கியை அறிந்துகொள்ளும் வாய்ப்பு ஏற்பட்டிருக்கிறது. ஆனாலும், வருபவர்களை மீண்டும் மீண்டும் வரச் செய்வதற்குக் கட்டுரைகளின் தரம் முக்கியம். கட்டுரைகளின் எண்ணிக்கை அதிகரிப்பு உளவியல் ரீதியான ஊக்கத்தை நமக்குத் தருகிறது என்பதையும் கருத்தில் கொள்ளவேண்டும். குறுங் கட்டுரைகளை மட்டுமே எழுதுவதற்கான வசதிகள் உள்ளவர்கள் அதையே தொடரலாம். முடிந்தவர்கள் இருக்கும் கட்டுரைகளை விரிவாக்கவோ அல்லது புதிதாக விரிவான கட்டுரைகளை எழுதவோ முயலலாம். சிலராவது இம் முயற்சியில் முனைப்பாக ஈடுபடவேண்டியது அவசியம் என்றே எனக்கும் தோன்றுகிறது. Mayooranathan 13:41, 11 அக்டோபர் 2007 (UTC)  
//ஆனாலும், வருபவர்களை மீண்டும் மீண்டும் வரச் செய்வதற்குக் கட்டுரைகளின் தரம் முக்கியம். //
மயூரநாதன், நான் சில சமயங்களில் சுட்டிக் காட்டியது இதனையே. மிகப் பெருமளவு கட்டுரைகள் ஓரிரு வரிகளுடன் உள்ளன. தேடலின் போது எப்பொழுதும் விக்கிபீடியாக் கட்டுரைகள் முதலாவதாக வரும். அதனைச் சொடுக்கி இங்கு வரும் பலருக்குப் பல சந்தர்ப்பங்களில் ஏமாற்றமே எஞ்சும். மிகச் சிறு கட்டுரைகளைச் சிறிதேனும் விரிவாக்க, படிமங்கள் சேர்க்க, கட்டுரைகளை ஒன்றிணைக்க, பொருத்தமற்றவற்றை நீக்க நாமெல்லோரும் கவனம் செலுத்த வேண்டும்...  
கட்டுரை எண்ணிக்கை அதிகரிப்புத் தரும் ஊக்கம் நானும் உணர்ந்ததுதான். நான் ஆரம்பத்தில் தொடர்ச்சியாகக் குறுங்கட்டுரைகள் உருவாக்கியதும் சிந்துவை எழுத ஊக்குவித்ததும் அந்த அடிப்படையில்தான். ஆனால் இப்பொழுது பத்தாயிரம் தாண்டிப் பன்னிரண்டாயிரம் நெருங்குகிறோம். விக்கிபீடியாவின் தரமும் நம்பகத்தன்மையும் முக்கியம்.  
மற்ற மொழி விக்கிபீடியாக்களுடனான எண்ணிக்கை ஒப்பீடு பற்றி நாம் சிறிதும் கவலைப்பட வேண்டியதில்லை. இருக்கும் குறுங்கட்டுரைகளை விரிவாக்குவதும் கட்டுரைகள் ஒன்றுடன் ஒன்று தொடுத்து சிகப்பு இணைப்புக்களை நீக்கி முன்செல்வதும் மொழிகள், நாடுகள், தனிமங்கள் போல ஏனைய முக்க்கிய விடயங்களில் ஓரளவேனும் முழுமையை அடைய முயற்சிப்பதும் முக்கியம். எல்லா விக்கிபீடியாக்களிலும் இருக்க வேண்டிய கட்டுரைகள் அனைத்தையும் எழுதி முடிப்பதும் பயன்தரும்.  
நான் முன்பொருமுறை கேட்ட்தையே மீண்டும் கேட்கிறேன். முதல் 2000 குறுங்கட்டுரைகளில் ஒரு 500 ஆவது நன்கு விரிவாக்கப்படக் கூடியவை. புதுக் கட்டுரைகள் எழுதுமளவு குறுங்கட்டுரை விரிவாக்கத்துக்கும் முக்கியத்துவம் கொடுக்க வேண்டும்.  
இன்னொன்று: மொழிபெயர்க்க வேண்டிய பக்கங்களுக்கான பகுப்பைத் துப்பரவு செய்ய வேண்டும். அதில் நூற்றுக்கு மேற்பட்ட கட்டுரைகள் பன்னெடுங்காலமாக உள்ளன. தமிழில் தேடி வரும் ஒருவருக்கு ஆங்கில உள்ளடக்கம் ஏமாற்றங் கொடுக்கலாம். கோபி 14:32, 11 அக்டோபர் 2007 (UTC)  
: "25.2% கட்டுரைகள் 512 'பைட்டுக்கும் குறைவாக உள்ளன". இந்தப்புள்ளிவிபரத்தில் 'பக்கவழி நெறிப்படுத்தல்' கட்டுரைகளும் உள்ளன. அவைகளை இக்கணிப்பிலிருந்து நீக்கிவிட்டபிறகு 512 பைட்டுக்கும் குறைவாக எத்தனை கட்டுரைகள் இருக்கும்? --Profvk 17:50, 11 அக்டோபர் 2007 (UTC)  
பன்னீராயிரத்தில் 25% எனும் போது சுமார் 3000 கட்டுரைகள் 512 பைட்டு அளவை விடச் சிறியவை. இவற்றில் பக்கவழிப்படுத்தற் பக்கங்கள் சுமார் 50 மட்டும்தான் வரும். ஆனால் இங்குள்ள சிறப்புப் பக்கங்களினூடாகக் குறுங்கட்டுரைகளுக்குச் சென்றால் 512 பைட்டு அளவுக் கட்டுரைகள் மொத்தமே 50 ஐவிடக் குறைவு. விக்கி இணைப்புக்கள், தலையங்கள், html இணைப்புக்கள் போன்றவற்றையெல்லாம் சேர்ப்பதால்தான் இவ்வளவு குறைவாக உள்ளது. அவையெல்லாம் இல்லாத புள்ளி விபரமே (3000 கட்டுரைகள்< 512 பைட்டு) சரியானது. ஆக குறைந்தது 2800 கட்டுரைகள் 512 பைட்டை விடச் சிறியவை. கோபி 18:21, 11 அக்டோபர் 2007 (UTC)  
:: இல்லாததை விட இருப்பது நன்று. ஒரு விடயத்தைப் பற்றி குறுங்கட்டுரைதான் இருக்கின்றது என்று நாம் ஏன் இவ்வள்வு அங்கலாய்க்கின்றோம் என்று தெரியவில்லை. ஒருவர் தட்டு பட்டு வந்து இங்கு ஏமாறுகின்றார் என்ற வாதத்தை நான் ஏற்கவில்லை. "கலைக்களஞ்சியத்துக்குரியது, அற்றது" என்று இறுக்கமான வரையறைகளை தவிர்க்கலாம். மாற்றாக தகவல் விடய சார்பாக தரப்பட்டதா என்று பார்க்கலாம். --Natkeeran 00:22, 13 அக்டோபர் 2007 (UTC)